Odense Adresse-Contoirs Efterretninger, 1822-11-22
Spanien. Det var Natten til den 24 Octbr. at Castelfollit, efterat der forud var skudt Bresche, blev indtaget med Storm, hvorved de 60 Md. af Troeshæren, som endnu fandtes i Fæstningen, maatte springe over Klingen. Siden har Mina forfulgt sin Seier og den 26de bibragt et Hovedkorpspaa 6000 Mk. som under Eroles, Romanillos, Romagosas og Mirolles Anførsel havde samlet sig ved Tora, for at erobre Castelfollit tilbage, et fuldstændigt Nederlag, J Førstningen fægtede Troeshæren med megen Tapperhed, som ogsaa den Omstændighed viser, at næsten alle Minas Adjutanter saaredes; men omsider bragdes den til at vige og nu løb Alt hvad løbe kunde, forfulgt af Kavalleriet, som anrettede et skrækkeligt Blodbad imellem de Flygtende, der først standsede ved Urgel. Eroles selv undkom med 200 udsøgte Kuirasserer. Efter denne Seier, som Mina kalder gen af de ærefuldeste (?) for Nationen, troer, Man ikke at han standser, før han har naaet Regentskabets Sæde Urgel. General Milans Seier i Roda ved Vich skal ogsaa have været en af de meest mordiske, og Quesadas Tab ved los Arcos anslaaes til 7 a 800 Md., hvorefter, som før meldt, hans hele Korps opløstes, og han selv er ankommen i en simpel Frakke til Bayonne, hvorhan dog har havt Mod til at gjøre de franske Autoriteter sin Opvartning; men iøvrigt skal have tabt Lysten til at paatage sig nogen ny Kommando, som hans Exempel de ei heller har opmuntret Carl O'Donel; men alle Bestillinger for Troeshæren overalt ere ophørte, og selv de Pariser Ultrablade have tabt deres Troe til disse Troeshelte, som de nu beskylde for indbyrdes Splid &c. Hvad Jnsurgenterne ikke have formaaet med Kaarden, søge de imidlertid at udrette med Pennen, og beskylde iblandt andet Minas Tropper for de afskyeligste Grusomheder, saasom at de uden Naade nedskyde Fanger, som under Løfte om Pardon nedlægge deres Vaaben, at de slæbe Fangerne afstæd, bundne ved Hestehaler &c. Jmidlertid udrettes ikke stort ved disse Udspredelser, da mange af Troes hærens Tropper benytte den af Mina tilbudne Amnestie og vende tilbage til Hjemmet. Ogsaa har Bekræftelsen i Jnsurgenternes egne Tidender og Minas og Espinosas Seire bevirket saa meget, at de Spanske Obligationer paa den Pariser Børs alt igjen ere stegne til 54. J Madrid, hvor Riego ankom den 28 f. M. og bivaanede Cortes Møder den 5 d., er det ganske roligt. Municipalitetet har bekjendtgjort, at Man ikke engang forsmaaer Drenge fra 10 til 17 Aar til den nye Udskrivning : af frivillige Militser. Efter en af Artiklerne i de antagne Forslag til at dæmpe Jnsurrektionen, skulle alle Klostere, som ligge udenfor Byerne, ophæves. Kommissionens ny Forslag om Fremgangsmaaden ved Faktionisternes Hæftelse blev, efter levende Debatter, den 31 f. M. antaget af Cortes med 76 imod 65 Stemmer. Efter samme maa en slig Fængslet sidde 30 Dage, forinden han stædes til Forhør, og den 5 d. antoges med nogle Forandriger 4 af de 6 foreslaaede Artikler til Loven og slige Faktionisters Afstraffelse, som gribes med Vaaben i Hænder. Den antagne Lov og Folkeselskaberne fastsætter iblandt andet, at naar de søge at stifte Oprør kan Øvrigheden lade dem lukke; men derfor skal det være dem uformeent, om 3 Dage at komme sammen igjen. De maa ikke være samlede i Midnatstimen fra Kl. 12 til 1, og udgjøre ingen Korporation, der kan indgive Petitioner. Over Theaterne er Regjeringen berettiget til at vaage saaledes, at der paa samme allene opføres Forestillinger, som ere den herviske Nation værdige og vække Sands for Borgerdyd og Nationalære. Kan Man ellere troe Pariser Blade, har Aanden i de sidste Dage taget en ny Vending i Hovedstaden. Efter samme skulde nemlig Cortes i et overordentligt Møde have tilstaaet Kongen et ubetinget Veto, og den øverste Ret endvidere have af viist Fiskalens Stævning for Krigsretten. imod Ex ministrene og flere distinguerede Personer, som ubeføiet, saaledes at der kun fandt Tiltale Sted imod 11 Officerer, der vare grebne med Vaaben i Haand. Fiskalen, Hr. Paredes, skal endog være afsat, da hans Protokoller vare befundne urigtige. Til Repressalier for de tagne Forholdsregler imod det Konstitutionelle i Bayonne ere alle Franske i Bilbao som ikke have boet der i 10 Aar, forviste paa Landet, hvorimod dog den franske Konsul har indgivet Protest.